
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	24.09.2026.
	
	Nr. AMD-26-461-rs




	Par satiksmi Ģimnastikas, Vaiņodes un Tadaiķu ielas krustojumā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, kā arī ņemot vērā starp Rīgas valstspilsētas pašvaldības Ārtelpas un mobilitātes departamentu un sabiedrību ar ierobežotu atbildību CBF “Ļ-KO” 17.12.2025. noslēgto līgumu Nr. AMD-25-8561-lī un sabiedrības ar ierobežotu atbildību CBF “Ļ-KO” 23.09.2026. iesniegumu Nr. LKO-2026-06/248 par objekta “Luksoforobjekta izbūve Ģimnastikas, Vaiņodes un Tadaiķu ielas krustojumā” izbūves satiksmes ierobežojumiem:

1. Noteikt, ka no 01.10.2026. līdz 10.10.2026. no plkst 00.45 līdz plkst. 5.00 tiek slēgta transportlīdzekļu satiksme Ģimnastikas ielas, Vaiņodes ielas un Tadaiķu ielas krustojumā, Rīgā, darbus veicot pa posmiem, saskaņā ar satiksmes organizācijas shēmu (pielikumā).

[bookmark: _Hlk67904524]2. Atbildīgais par darbu veikšanu - sabiedrības ar ierobežotu atbildību CBF “Ļ-KO” atbildīgais projektu vadītājs Māris Celitāns (tālrunis 29269877; e-pasts: maris.celitans@inbox.lv).

3. Sabiedrībai ar ierobežotu atbildību CBF “Ļ-KO” no 01.10.2026. līdz 10.10.2026. Ģimnastikas ielas, Vaiņodes ielas un Tadaiķu ielas krustojumā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmām (pielikumā);
3.2. šā rīkojuma 1. punktā noteikto termiņu ievērošanu;
3.3. nepieciešamības gadījumā nodrošināt satiksmes regulētājus;

3.4. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;
3.5. operatīvā transporta satiksmi;
3.6. darbu izpildi objektā “Luksoforobjekta izbūve Ģimnastikas, Vaiņodes un Tadaiķu ielas krustojumā”;
3.7. sabiedriskā transporta satiksmi.

4. Noteikt, ka transportlīdzekļu satiksmi Ģimnastikas ielas, Vaiņodes ielas un Tadaiķu ielas krustojumā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Ģimnastikas ielas, Vaiņodes ielas un Tadaiķu ielas krustojumā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

